L'Ajuntament de Llíria organitza el V Concurs de pintura ràpida a l'aire lliure “Pintor José Manaut”
22 de setembre de 2022

L'Ajuntament de Llíria, a través de la Regidoria de Cultura, ha convocat la cinquena edició del Concurs de pintura ràpida a l'aire lliure “Pintor José Manaut”. El certamen artístic se celebrarà el pròxim 1 d'octubre, en el marc de les festes de Sant Miquel.

Els artistes hauran de reflectir en les seues obres el paisatge, la vida dels carrers edetans, la seua gent, cultura i costums. L'estil i la tècnica seran lliures, i hauran de realitzar l'obra in situ i entregar-la abans de les 14.00 hores.

El certamen concedirà un primer premi de 700 euros, un segon de 500 euros i un tercer 300 euros. El lliurament de guardons es realitzarà eixe mateix dia, a les 17.30 hores, a Ca la Vila.

Les persones participants podran inscriure's el mateix dia del concurs, de 8.30 a 10.00 hores, a l'ajuntament de Llíria, o prèviament a través del correu electrònic cultura@lliria.es. Les bases estan disponibles en el web municipal lliria.es.